Трећи македонски рат избио је 171. године п. н. е. Након пораза код Пидне (168. године п. н. е.) Македонија губи независност. Њена територија подељена је на четири мање државе. Независност су изгубиле све државе које су помагале Македонију у њеном рату са Римом, али и римске, али и римски савезник Родос. У периоду од 171. до 146. године п. н. е. Римљани су постепено учвршћивали своју власт у Грчкој која је након стицања "слободе" стално потресана међусобним сукобима полиса. Године 148. п. н. е. Римљани на територији Македоније оснивају своју провинцију. Ахајски савез пружају последњи отпор Римљанима 146. године п. н. е. Након пораза у Ахајском рату, Грчка потпада под римску власт. Делимичну независност задржале су Спарта и Атина. Смрћу Атала III (133. године п. н. е.) Пергамска краљевина припала је Риму након чега се већи део Егејског басена нашао у римским рукама. Последње грчке територије Римљани освајају 86. године п. н. е. Атина у Првом митридатовом рату стаје на страну Митридата VI. Након победе над Митридатом, Атина губи независност.